După mai multe naufragii în jurul insulelor Amrum și Sylt, în octombrie 1871 a fost luată decizia de a construi un far. Farul a fost pus în funcțiune la data de 1 ianuarie 1875, fiind utilat cu o lampă Fresnel și o lampă Argand cu 5 fitiluri. Sistemul optic măsura 2,70 m înălțime și cântărea 2,9 tone, fiind unul din obiectivele expuse la Expoziția universală de la Paris din 1867. În apropiere a fost ridicată o casă care adăpostea trei paznici.